Burjassot celebra la tradicional benedicció i processó del Diumenge de Rams
2025-07-24

L’Ermita de Sant Roc ha sigut el punt de trobada de la societat burjassotera, acompanyada de l’alcalde de la localitat, Rafa García, el regidor de Festes, Manuel Pérez Menero i la regidora de Serveis Socials, Olga Camps, per a donar per iniciats els actes de la Setmana Santa del municipi. Actes que, com és tradicional, han començat amb la celebració del Diumenge de Rams.

Amb els tradicionals palmells, menuts i grans van eixir en processó des de l’Ermita fins a l’Església de Sant Miquel, un recorregut pel centre del municipi que va omplir aquesta zona de Burjassot d’un color diferent en aquest solejat matí de diumenge.

Al llarg de la setmana tindran lloc les diferents processons, culminant els actes de Setmana Santa el diumenge, 1 d’abril, amb la celebració del Sant Encuentro en la Plaça de l’Ajuntament a les 11 hores.